**Մարզպետի տեղակալ Լևոն Սարգսյանը Ենոքավանում մասնակցել է բարեկամության հուշագրի ստորագրման արարողությանը 10.10.2016թ.**

 Հոկտեմբերի 10-ին Տավուշի մարզպետի տեղակալ Լևոն Սարգսյանը մարզի Ենոքավան համայնքում մասնակցել է բարեկամության հուշագրի ստորագրման հանդիսավոր արարողությանը: Հուշագիրն ստորագրել են Ֆրանսիայի Վիլքրոզ համայնքի ղեկավար Ռոլանդ Բալբիսը և Ենոքավան համայնքի ղեկավար Անդրանիկ Չիբուխչյանը: Փաստաթղթի ստորագրման արարողությանը ներկա են եղել նաև Հայաստանի Հանրապետությունում Ֆրանսիայի արտակարգ և լիազոր դեսպան Ժան-Ֆրանսուա Շարպանտիեն, մարզպետի խորհրդական Աղաբեկ Գալստյանը, ՀՀ ԱԻՆ ՓԾ տնօրենի տեղակալ, փ/ծ գեներալ-մայոր Նիկոլայ Գրիգորյանը, Վիլքրոզ համայնքի ավագանու անդամներ, բազմաթիվ այլ հյուրեր: